גרשון שפט

גרשון שפט (6 בדצמבר 1927 – 16 באוגוסט 2020) היה איש ציבור ישראלי, מראשי גוש אמונים וממייסדי קיבוץ עין צורים. כיהן כחבר הכנסת מטעם מפלגת "התחיה".

ביוגרפיה
נולד בווינה שבאוסטריה בשם גרשון ולטר שטאוב ועלה לארץ ישראל בשנת 1934. למד בתיכון "מוריה" בתל אביב, ובמקביל החל לפעול בתנועת הנוער בני עקיבא. בשנת 1946 הוא נמנה עם מייסדי קיבוץ עין צורים. במלחמת העצמאות לאחר נפילת גוש עציון בידי צבא ירדן נלקח בשבי, וישב שם במשך עשרה חודשים. נמנה בין מקימי קיבוץ עין צורים במקום מושבו החדש. עם ייסוד המפד"ל הצטרף לשורותיה והיה פעיל בה עד שנת 1979.

במסגרת תנועת הקיבוץ הדתי, בשנים 1956–1958 היה שפט מרכז הוועדה המדינית של התנועה ורכז ארגון הקניות. בקיבוץ הוא שימש מנהל מפעל, תדמור, (1961–1977) ובמהלך שנות השבעים התגברה פעילותו הפוליטית במסגרת גוש אמונים. בשנת 1974 נבחר לחבר מזכירות גוש אמונים ובין השנים 1976–1979 היה המזכיר המדיני של התנועה. לאחר מכן היה שפט בין מקימי מפלגת התחייה, כיהן כמזכ"ל המפלגה (1979–1985) ונבחר מטעמה לכנסת ה-11. לכנסת ה-12 נכנס גם כן, לאחר התפטרותו של יובל נאמן. בשש שנות כהונתו כחבר הכנסת כיהן כחבר ועדת הכספים.

לקראת הבחירות לכנסת ה-21 הודיע על תמיכה במפלגת הימין החדש.

שפט למד לימודים גבוהים בסוציולוגיה ובהיסטוריה.

נפטר ב-16 באוגוסט 2020 בגיל 93.

קישורים חיצוניים

הערות שוליים

חברי כנסת מטעם התחיה
אנשי העלייה החמישית
עין צורים: אישים
פעילי גוש אמונים
חברי התנועה למען ארץ ישראל השלמה
שבויי גוש עציון במלחמת העצמאות
חברי הכנסת האחת עשרה
חברי הכנסת השתים עשרה
מייסדי קיבוצים
ציונות דתית: חברי כנסת
בוגרי בני עקיבא
בוגרי גימנסיה מוריה]
ישראלים ילידי אוסטריה
ישראלים שנולדו ב-1927
ישראלים שנפטרו ב-2020
אישים הקבורים בקיבוצים